PROTOKOLL FRA 6.  MØTE I UNIVERSTETSSTYRETS STUDIEKOMITE	
	
FREDAG 10. OKTOBER  2003 KL 12 15 – 15 10.

Til stede fra komiteen: Prorektor Anne-Brit Kolstø, leder, studiedekan Trygve Wyller, TF, nestleder, studiedekan Per A. Brodal, Med.fak, studiedekan Mads H. Andenæs, JF, studiedekan Tor Egil Førland, HF, studiedekan Nils D. Christophersen (til kl 13.45), MN, dekan Asbjørn Rødseth, SV, professor Gunnar Handal, Fagområdet for universitetspedagogikk, Faglig leder Beatrice Halsaa, SKK, Magnus Worren, Studentparlamentet, Sven Tore Relling, Studentparlamentet (vara for Ingrid Stranger-Thorsen), Anette Wilberg, Studentparlamentet, overbibliotekar Anne-Mette Vibe, UB (observatør, vara for Røed). 
Sekretariat: avdelingsdirektør Toril Johansson, SFA, seniorrådgiver Kirsti Harg, SFA/stab, seniorrådgiver Olaug Kristine Bringager, SFA/stab (sak 1), rådgiver Rune A. Thele, Seksjon for læringsmiljø og studiekvalitet (sak 1), seksjonsleder Hanne Krogh, Seksjon for studieadministrasjon, rådgiver Bård Frydenlund, ØPA, (sak 4).
Forfall: studiedekan Frøydis Hertzberg, UV, Ingrid Stranger-Thorsen, Studentparlamentet, biblioteksdirektør Jan Erik Røed, UB (observatør).

0	Godkjenning av dagsorden
Dagsorden ble godkjent. Sak 3 behandles før sak 2.
Protokoll fra forrige møte, se http://www.admin.uio.no/sfa/sfa/studiekom/ 
	Orienteringssaker: 
•	Kommunike fra Berlinkonferansen 19.9.03 (Oppfølging av Bolognaprosessen), se http://www.bologna-berlin2003.de/pdf/Communique1.pdf
•	Innkalling og referat fra møte i Læringsmiljøutvalget, se http://www.admin.uio.no/sfa/sls/laeringsmiljoutvalg.html 
•	Invitasjonen til seminaret ”Bli ein betre forelesar – for alle – også studentar med funksjonshemming” 21.10., påmelding til sls@admin.uio.no innen 15.10.
•	Pris for fremragende arbeid med kvalitet i norsk høgre utdanning – Utdanningskvalitetsprisen.  Utlysning for 2004 var utsendt. Medlemmene oppfordres til å bidra til at enhetene fremmer forslag.
•	Oversikt over opptatte og registrerte studenter ved UiO høsten 2003. Orienteringen er også utsendt til styrets møte 14. oktober.
•	Det gjøres også oppmerksom på nettadressen http://www.uio.no/english/academics/admission/academicsystem.html  med underliggende lenker for dem som trenger tekster på engelsk om kvalitetsreformen, Diploma Supplements, norskkurs, eksamen og vurderinger. 

1.6-03 Innføring av kvalitetssystem for utdanningsvirksomheten ved UiO
	J.nr. 02/8190
Det vises til saksdokumenter fra forrige møte samt notat av 6. oktober 2003 fra den nedsatte arbeidsgruppen.
Vedtak: Det videre arbeid legges opp etter de føringer som det ble enighet om i studiekomiteens møte.

2.6-03 Innspill til innledende diskusjon om krav til studentenes tilstedeværelse ved ulike undervisnings- og læringsformer.
	Notat var utsendt til sak 5.5-03 som ble utsatt i forrige møte.
	Nærmere om ulike undervisnings- og vurderingsformer finnes bl.a. på hjemmesiden til Fagområdet for universitetspedagogikk: http://www.pfi.uio.no/uniped/utiverden.html Utskrifter fra nettet om gruppeundervisning og om mappevurdering ble delt ut.
	Vedtak: Notatet utvikles videre på grunnlag av diskusjonen i møtet.

3.6-03 Innføringen av nytt karaktersystem
	J.nr. 01/9188. Videreføring av sak 6.5-03 fra forrige møte. Notat av 26.9.03 var utsendt med forslag til retningslinjer. Karakterstatistikk for noen hovedfag på HF og SV for perioden 2000-2003 ble delt ut. Denne antydet hvilke karakterer de enkelte studentene ville få på sitt Diploma Supplement når disse karakterene ble omregnet etter gjeldende regler for omregning i henhold til ECTS-manualen.
	Vedtak: Studiekomiteen anbefaler overfor universitetsledelsen at UiO slutter seg til notatets forslag til retningslinjer og bidrar til at disse blir anvendt på nasjonal basis.

	Merknader
	1)”Representanten fra SV-fakultetet, dekan Asbjørn Rødseth, viser til at Det nasjonale fakultetsmøtet for samfunnsvitenskaplige fag i fjor vedtok at på grunn av seleksjon på mastergradsnivå må karakterfordelingen der kunne bli en annen enn det som følger av normalfordelingen. Dette er ikke forenlig med kulepunkt 3 i studiekomiteens vedtak. Vedtaket i fakultetsmøtet ble selvsagt gjort kjent for Universitets- og høyskolerådet. Det er uheldig om fakultetet i Oslo nå må bryte dette vedtaket på et tidspunkt da en allerede har begynt å praktisere det.

Viktige reelle hensyn taler også for å opprettholde vedtaket fra det nasjonale fakultetsmøtet for samfunnsfag. Det vil bli krevende å få studenter og arbeidsgivere til å forstå at en D på høyere grad kan være like bra som en B på lavere grad når opptakskravet er høyt, og at en D i et studium med sterk forhåndsseleksjon kan være like bra som en B i et studium med svak forhåndseleksjon. Videre vil studentene i studier med sterk seleksjon gjerne være forholdsvis jevne. Det betyr at avstanden fra D til B blir liten, og at det for dem som får D er gode sjanser for å forbedre karakteren ved å gå om igjen eller legge mer arbeid i mastergradsoppgaven. Det er en reell fare for at resultatet blir at flere eksamener blir tatt om igjen, og at lengre tid blir brukt på mastergradsoppgaven. En streng praktisering av normalfordelingen på masternivå kan slik komme til å motvirke et av hovedmålene med kvalitetsreformen. Målet om redusert studietid må være viktigere enn målet om at norske karakterer skal kunne brukes direkte som ECTS-karakterer uten omregning. Det er visstnok ingen andre land som har pålagt sitt nasjonale karaktersystem en slik tvangstrøye.

Selv om det tas noe hensyn til seleksjon på mastergradsnivå, kan karaktersystemet praktiseres slik at alle karaktertrinn blir brukt, at karakteren A er forbehold eksepsjonelt gode besvarelser og at karakteren C er den som hyppigst blir brukt. Det er den rigide prosentfordelingen som vil være problemet.

Det viktigste nå er likevel ikke hvilket standpunkt som blir tatt, men at Universitetet i Oslo så raskt som overhodet mulig tar et klart standpunkt til hvordan karakterskalaen skal praktiseres på masternivå. En avklaring bør helst skje i løpet av få dager av hensyn til høstens eksamener."

2) Merknad fra studiedekan Nils D. Christophersen, Det matematisk-naturvitenskapelige fakultet:
” Nasjonalt fagråd for realfag har vedtatt at hele skalaen skal brukes også på mastergraden. Åpner man for at ulike læresteder tillates ulik praksis avhengig av opptakskrav, vil dette gjøre det vanskeligere å nå målet om den ønskede ECTS-fordelingen.”

4.6-03	Eventuelt
•	Rådgiver Bård Frydenlund, ØPA, orienterte om budsjettforslaget for 2004.
•	Rapport til Styret i Akademika AS fra Akademika AS av 7.10.03 om semesterstart 2003 delt ut. 	Det har vært en del problemer med at anslag for antall studenter har vært galt i enkeltemner samt at det er levert inn pensumlister for sent og at det har eksistert ulike varianter av pensumlisten for samme emne.
•	Det fastsettes nytt møte 6. november kl 16 15 til erstatning for det avlyste møtet 31.10.

Toril Johansson/sign.
avdelingsdirektør			
					Kirsti Harg/sign.
					seniorrådgiver